CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A COL·LABORAR AMB EL SERVEI DE CULTURA I EL MUSEU DE LA UNIVERSITAT D'ALACANT DURANT EL CURS ACADÈMIC 2022/2023 I 2023/2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/30775)
  + [Valencià](/va/acuerdo/30844)






Selector de idioma

Leer

* [Español](/es/acuerdo/30623)
* [Valencià](/va/acuerdo/30347)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A COL·LABORAR AMB EL SERVEI DE CULTURA I EL MUSEU DE LA UNIVERSITAT D'ALACANT DURANT EL CURS ACADÈMIC 2022/2023 I 2023/2024 [Butlletí Oficial Universitat d'Alacant](/ca/Publicacion)
==============================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A COL·LABORAR AMB EL SERVEI DE CULTURA I EL MUSEU DE LA UNIVERSITAT D'ALACANT DURANT EL CURS ACADÈMIC 2022/2023 I 2023/2024

Data d'aprovació
:   17/10/2022

Data de publicació
:   18/10/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/30655)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/30020)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/30050)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A COL·LABORAR AMB EL SERVEI DE CULTURA I EL MUSEU DE LA UNIVERSITAT D'ALACANT DURANT EL CURS ACADÈMIC 2022/2023 I 2023/2024 &url=https://www.boua.ua.es/va/acuerdo/30959)

**Títol:** CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A COL·LABORAR AMB EL SERVEI DE CULTURA I EL MUSEU DE LA UNIVERSITAT D'ALACANT DURANT EL CURS ACADÈMIC 2022/2023 I 2023/2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 17 d'octubre de 2022

CONVOCATÒRIA DE LA UNIVERSITAT D'ALACANT EN RÈGIM DE CONCURRÈNCIA COMPETITIVA PER A LA CONCESSIÓ DE BEQUES A ALUMNAT PER A COL·LABORAR AMB EL SERVEI DE CULTURA I EL MUSEU DE LA UNIVERSITAT D'ALACANT DURANT EL CURS ACADÈMIC 2022/2023 I 2023/2024

1. Objecte de la convocatòria

L'objecte d'aquesta convocatòria és la concessió, en règim de concurrència competitiva, de beques en pràctiques amb el Servei de Cultura i el Museu de la Universitat d'Alacant per a exercir, entre d'altres, aquestes tasques:

Participació en el desenvolupament dels actes i activitats culturals (programació cultural i expositives).

Suport en les activitats de Diumenges al MUA.

Acompanyament i guia dels grups de visitants al MUA.

Suport en tasques de difusió del Servei de Cultura i del Museu.

Suport en activitats que organitzen.

Aquestes beques s'adrecen a l'alumnat d'aquesta universitat en règim de compatibilitat amb els seus estudis universitaris i com a complement a aquests, per a ampliar les seues competències transversals i augmentar les seues capacitats i, per tant, les seues aptituds, i d'aquesta manera potenciar la seua ocupabilitat. Es tracta d'un complement no reglat de formació transversal destinat als i a les estudiants de la UA per a prestar suport en les activitats que els departaments, centres, serveis i vicerectorats desenvolupen al llarg del curs acadèmic.

2.            Requisits de les persones beneficiàries

Per a obtenir la condició de beneficiari són requisits:

-             Estar matriculat o matriculada en la Universitat d'Alacant durant el curs 2022/2023 i posteriorment durant el curs 2023/2024, en estudis de grau o màster universitari de caràcter oficial. En cas de no fer efectiva la matrícula en el curs 2023/2024, l'adjudicació de la beca en pràctiques serà revocada.

-             Tenir disponibilitat per a exercir les tasques requerides tots els dies de la setmana i tenir disponibilitat horària (matí o vesprada) per a adaptar-se a les diferents activitats.

-             No ser beneficiària o beneficiari d'una altra ajuda destinada al mateix objecte.

L'adjudicació definitiva de les beques estarà condicionada, per als qui participen per primera vegada en aquesta convocatòria, a l'assistència a un curs de formació obligatori relacionat amb les tasques de col·laboració que es realitzaran. Aquest curs, que tindrà una durada d'unes 3 hores aproximadament, es farà el mes de novembre en una data que es comunicarà oportunament.

3.            Nombre i dotació de les beques

Se seleccionaran 3 persones com a becàries i 5 més com a integrants de la borsa de cara a cobrir, baixes, absències o necessitats extres del servei.

Per cada curs acadèmic, l'assignació total de totes les beques serà d'un màxim de 2.000 €.

La dotació de cada beca serà la que resulte del total d'hores en què es preste la col·laboració, a raó de 12 € bruts per cada hora o fracció d'hora (a partir de 30 minuts) de participació en cada activitat o acte, amb un mínim de 2 hores per cada acte.

4.            Durada

La participació de l'alumnat es desenvoluparà al llarg del curs 2022/2023 i 2023-2024, si escau, fins que es resolga una altra convocatòria.

5.            Termini i procediment de presentació de sol·licituds

5.1.        Termini de presentació

El termini de presentació de sol·licituds comença l'endemà de la publicació en el BOUA i acaba el 30 d'octubre de 2022, a les 23.59 h.

5.2.        Procediment de presentació

La inscripció en la convocatòria es farà a través d'aquest formulari [d'UACloud](https://cvnet.cpd.ua.es/uaCuestionarios/acceso/preguntas.aspx?idcuestionario=151878&idioma=ca), en el qual s'adjuntarà la documentació següent:

-                   Documentació 1: justificant de matrícula.

-                   Documentació 2: documentació acreditativa dels mèrits enumerats en el barem.

La identificació es realitzarà amb les mateixes claus d'usuari o usuària i contrasenya d'UACloud /Campus Virtual.

La sol·licitud, emplenada degudament, ha d'anar acompanyada, per a les i els estudiants que participen per primera vegada en aquesta convocatòria, de la documentació acreditativa dels mèrits enumerats en el barem del punt 5.

Les persones que siguen seleccionades hauran de presentar els documents originals per acarar-los amb els documents aportats, en el moment que els siguen requerits.

En acabar el termini i una vegada revisades totes les sol·licituds, es publicarà la llista amb les puntuacions i les persones que passen a la fase d'entrevista.

Passaran a la fase d'entrevista les persones que hagen obtingut una puntuació superior o igual a 5 punts.

Una vegada feta la valoració per part del jurat, es publicarà la llista amb les 3 persones que hagen obtingut les puntuacions més altes, que seran titulars de les beques, i les següents 5 quedaran en la reserva.

Totes les resolucions es publicaran en la web de la convocatòria dins la pàgina del Servei de Cultura i del Museu de la Universitat d'Alacant.

5.3.        Criteris d'adjudicació

L'assignació de beques o ajudes es farà conformement amb el barem següent:

FORMACIÓ: Fins a un màxim de 5 punts

o        Reglada

-                     Expedient acadèmic. Màxim 5 punts. Serà calculat per la Universitat dividint la nota mitjana de l'expedient entre 2, d'acord amb el que disposa el Reial decret 1125/2003.

-                     Carrera universitària. Relacionades amb la convocatòria (Història, Història de l'Art, Belles Arts, Humanitats, Arquitectura, Educació i Turisme): 2 punts si està finalitzada i 1 punt si s'està cursant segon cicle (3r i 4t curs).

-                     Cicle formatiu. Tècnic en Animació Sociocultural i Turística: 1,5 punts si està finalitzat i 1 punt si està en curs

o        No reglada. Cursos de formació contínua relacionats a 0,01 punts per hora amb un màxim de 0,5 punts.

La formació reglada s'acreditarà mitjançant títol o certificat oficial.

La formació no reglada s'acreditarà mitjançant diploma o certificat de l'entitat de formació.

IDIOMES

o        Valencià: fins a un màxim de 2 punts

C2       2 punts

C1       1,5 punts

B2       1 punt

B1       0,5 punts

A2       0,2 punts

o        Idiomes estrangers: fins a un màxim d'1 punt

C2       1 punt

C1       0,8 punts

B2       0,6 punts

B1       0,4 punts

A2       0,2 punts

Es valoraran els idiomes acreditats degudament per centres o organismes oficials i les certificacions oficials.

EXPERIÈNCIA. Fins a un màxim de 2 punts

o        Guia de museus/turístic. Amb contracte (laboral o de pràctiques): 0,15 punts per mes amb un màxim de 2 punts; voluntariat: a 0,10 punts per mes, amb un màxim d'1 punt

o        Dinamització/animació cultural. Contracte (laboral o de pràctiques): 0,15 punts per mes amb un màxim d'1 punt; voluntariat: a 0,10 punts per mes, amb un màxim de 0,5 punts

L'experiència laboral s'acreditarà mitjançant contracte laboral, alta en seguretat social o certificat emès per l'empresa o entitat, en els quals han de figurar les funcions i la duració.

Només podran ser considerats els mèrits obtinguts fins al dia que concloga el termini de presentació d'instàncies i justificats degudament.

6.            Òrgan gestor, comissió de valoració i unitat administrativa de referència

6.1.        Òrgan gestor

L'òrgan gestor és el Servei de Cultura.

Quan la sol·licitud no reunisca els requisits o no s'hi adjunte la documentació que siga exigible, es notificarà a la persona sol·licitant la causa que impedeix la continuació del procediment, i se la requerirà perquè, de conformitat amb la legislació de procediment administratiu comú, esmene la falta o adjunte els documents preceptius amb la indicació que si no ho fa es considerarà que ha desistit de la seua petició.

6.2.        Comissió de valoració

La comissió encarregada de valorar les sol·licituds, denominada jurat, tindrà la composició següent:

Presidència:

Remedios Navarro Mondéjar. Coordinadora del Museu de la Universitat d'Alacant.

Secretaria:

Virginia Carrión Carrasco. Tècnica especialista del Servei de Cultura de la Universitat d'Alacant.

Vocalia:

David Alpañez Serrano. Tècnic del Museu de la Universitat d'Alacant.

6.3.        Unitat administrativa

Les unitats administratives que gestionaran la convocatòria són el Servei de Cultura i el Museu de la Universitat d'Alacant, i el mètode de contacte és per correu electrònic: lcuwwuq@va.kl.

7.            Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <http://www.mua.ua.es> i <https://cultura.ua.es>, i substituiran la notificació a les persones interessades i produiran els mateixos efectes.

El calendari de tràmits serà el següent:

Llista provisional de persones aspirants admeses i excloses en el procediment. Termini per a presentar reclamacions (3 dies hàbils): 4 de novembre

Llista definitiva de persones aspirants admeses i excloses i data i horari per a les entrevistes: 10 de novembre

Resolució provisional d'adjudicació de les beques de pràctiques. Termini per a presentar reclamacions (3 dies hàbils): 15 de novembre

Resolució definitiva d'adjudicació de les beques de pràctiques: 21 de novembre

8.            Marc legal i pressupostari

La convocatòria d'ajuda, que serveix de base reguladora, es troba recollida en la línia de subvenció 18 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació de les ajudes d'un màxim de 2.000 euros serà sufragada amb càrrec al capítol IV del Centre de Despesa del Servei de Cultura (clau orgànica 05.44.7B.785). L'execució d'aquesta dotació està supeditada a la disponibilitat de liquiditat de la UA.

Aquesta beca està subjecta a l'impost sobre la renda de les persones físiques (IRPF). Segons disposa l'article 1 del Reial decret 1493/2011, es tramitarà la inclusió d'aquest personal en el Règim General de la Seguretat Social.

Les becàries i els becaris que siguen seleccionats hauran d'assistir a un curset obligatori.

D'acord amb el que disposa l'article 1 del Reial decret 1493/2011, es tramitarà la inclusió d'aquest personal en el Règim General de la Seguretat Social.

Aquesta beca està subjecta a l'impost de la renda de les persones físiques.

9.            Obligació i justificació del beneficiari

Les obligacions dels beneficiaris d'aquesta convocatòria són:

-                   Les persones finalment admeses assistiran obligatòriament a un curs de formació. La data, el lloc i l'horari d'impartició s'anunciarà amb la publicació d'aquesta llista.

El dia de celebració del curs es lliuraran a les persones assistents els impresos necessaris per als pagaments de la beca i l'alta en la Seguretat Social, que s'emplenaran i es lliuraran en el mateix moment.

La falta d'assistència al curs implicarà la no concessió de la beca.

-                   Les persones integrants de la borsa es comprometen a complir els compromisos adquirits i participar amb la responsabilitat deguda en les activitats per a les quals se'ls requerisca amb l'antelació suficient.

-                   La concessió d'aquesta beca serà incompatible amb la percepció de sous o salaris que impliquen vinculació contractual o estatutària de la persona interessada amb la Universitat d'Alacant.

L'alumnat seleccionat en convocatòries anteriors i que haja participat en edicions anteriors del curs de formació no està obligat a assistir-hi. Pel que fa a la documentació indicada, no cal que l'aporte, llevat que hi haja hagut algun canvi en aquesta documentació.

10.         Obligacions del Servei de Cultura i del Museu de la Universitat d'Alacant

Tant el Servei de Cultura com el Museu de la Universitat d'Alacant es comprometen a proporcionar la formació i la informació suficients per a l'exercici de les activitats.

Així mateix es comprometen a informar els i les integrants de la borsa de la distribució d'activitats, dates i tasques amb l'antelació suficient.

11.         Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica[https://seuelectronica.ua.es/va/index.html](https://seuelectronica.ua.es/es/index.html).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>.

12.         Recursos

Contra aquesta convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, d'acord amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podrà interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit la podran al·legar les persones interessades perquè siga considerada en la resolució que pose fi al procediment.

Alacant, 14 d'octubre de 2022

La rectora

P.D. de signatura, Vicerectorat de Cultura, Esport i Extensió Universitària.

(Resolució de 22 de desembre de 2020)





[Carretera Sant Vicent del Raspeig s/n  
03273 Sant Vicent del Raspeig - Alacant  
 Tel. 80 386 8743 - Fax 11 572 9255](https://www.google.es/maps/@78.147598,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12683&trk=tyah&trkInfo=tarId%5Y3130519824819%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)